නාවලපිටිය හා කුඹුරුපිටිය මැතිවරණ බල ප්‍රදේශවලින් තේරීපත් වන නවකයින් පිරිස අනුව හත්වැනි පාර්ලිමේන්තුවට තේරීපත්ව ඇති නවක නියෝජිතයන්ගේ සංඛ්‍යාව වෙනස් වේ.එමෙන් ම එක්සත් ජනතා නිදහස් සන්ධානයට ජාතික ලැයිස්තුවෙන් තෝරාපත් කර ගන්නා නියෝජිතයින්ගේ නම් ලැයිස්තුව මේ වන විට මැතිවරණ කොමසාරිස්වරයාට යවා ඇති අතර සියලුම පක්ෂ නියෝජනය වන පරිදි ජාතික ලැයිස්තුවෙන් නියෝජිතයින් විසිනව දෙනකු පත්කර ගැනේ.මෙවර මහමැතිවරණයෙන් තේරීපත් වූ හා ජාතික ලැයිස්තුවෙන් පත්කර ගන්නා සියලුම නියෝජිතයෝ හෙට (22) කතානායකවරයා ඉදිරියෙහි දිවුරුම් දෙති.හත්වැනි පාර්ලිමේන්තුවේ ප්‍රථම සැසි වාරයේ මංගල සභාව හෙට (22) පෙරවරු 8.45 ට රැස්වේ.මංගල සභාවාරයේ ප්‍රථම කාර්යය වන්නේ නව පාර්ලිමේන්තුව සඳහා කතානායකවරයකු පත්කර ගැනීමයි.